Moesha Buduong

**Moesha Buduong** nyɛla Ghanaian TV lahabalitira, kpɛrikpɛrita ŋun nyɛ paɣa ŋun lahi nyɛ ninvuɣ so niriba ni mi ka di nyɛla o nangbani kpeeni vihigu niŋbu zaŋ n-ti CNN lahabalitira Christiane Amanpour zaŋ jandi zina, yurilim n-ti pahi paɣa bee doo yɛltɔɣa. O lahi nyɛla diɛndiɛmda zaŋ n-ti Ghana's televisa mini sinii tuma yaɣili.

## Maŋmaŋ biɛhigu
Maurecia Babiinoti Boduong nyɛla shɛba ni lahi mi so Moesha Boduong nyɛla bɛ ni daa dɔɣi so silimiin goli March biɛɣ'pia dali yuuni 1990. O nyɛla ŋu yina Greater Accra Region zaŋ n-ti Ghana. Major Boduong miniTina Boduong nyɛ o lammaba. Boduong nyɛla ŋun mali mabihi niriba anahi. O nyɛla ŋun daa chaŋ Nhyiaeso International School mini Martyrs of Uganda Basic School din be Kumasi ka daa tuɣi Accra Girls’ Senior High School, di nyaaŋa ka daa tuɣi o shikuru baŋsim bɔbu University of Ghana, Legon ni diploma in Theatre, Music, and Dance.

O nyɛla ŋun di anfaani pam o tuma ni, n-tooi nyari nyaaŋa doliba pam dunia zaa. O nyɛla ŋun daa yihi kpaɣu.

Yuuni 2024 piligu, Moesha Boduong nyɛla ninvuɣ so bɛ ni daa yɛlli ni ʒiduli gbaami ka di nyɛ din dam o nudirigu yaɣili zaa niŋgbuna. Sinii nyɛla din daa be pohim zuɣu wuhiri Moesha ni dɔ ashibiti ni garu zuɣu shɛm ka ku tooi lahi chaŋ. O tizodoo, Ebito Boduong  nyɛla ŋun daa saɣi n-ti ni yɛltɔɣa zaŋ chaŋ Moesha's alaafee kalinsi shɛli din daa be pohim zuɣu ŋɔ ka daa nam GoFundMe akuanti ni o laɣisi liɣiri ka bɛ tibi o tizopaɣa maa.

## Controversy
Silimiin goli April yuuni 2018, Buduong nyɛla ŋun daa nya galimi Ghanaians sani din daa niŋ ka o niŋ nangbani kpeeni vihigu ni  CNN lahabalitira Christiane Amanpour. Lala vihigu ŋɔ ni, Buduong daa yɛliya ni Ghana nima  paɣaba nyɛla ban yunsiri dabba nyari liɣiri, pirinla bomma ni nyamma nyɛla din miigi. Bɛ nyɛla ban niŋdi lala ŋɔ ni zina ni dabba ŋɔ. O daa yɛlimi ni  " Ghana ti bomma ni nyamma ŋɔ nyɛla din paagi saha shɛli ka di pa ʒila shee a nya so ka o gbubi a. A ku tooi laɣasi liɣiri ka nyɛ paɣa kpee. Dama hali a yi yɛn miɛ yili Ghana a nyɛla ŋu yɛn zaŋ yuma ayi ka naayi piligi a maŋ bɔhibu ya ka n-yɛn liɣiri yoy?" O lala yɛltɔɣa ŋɔ nyɛla din daa nya galimi pam din daa yina dabba mini paɣaba sani ban daa tɛhi ni o yɛltɔɣa maa nyɛla tɔri zaŋ n-ti Ghana paɣaba. Ninvuɣ kara kamani John Dumelo, Lydia Forson, Eazzy, DKB n-ti pahi Afia Odo  nyɛla ban daa di fiila zaŋ jandi lala yɛltɔɣa ŋɔ Twitter, ka di pirigili daa nyɛ labisiri biɛri.

Ninvuɣ shɛba gba nyɛla ban daa di fiila zaŋ jandi lala yɛltɔɣa ŋɔ ka daa yɛli ni lala yɛligu ŋɔ nyɛla yɛlimaŋli zaŋ n-ti Ghana nima biɛhigu. Ladio gbubira Captain Smart nyɛla ŋun daa yɛli ni di to ni Ghana nima kpahi nuu n-ti o ni o di fiila shɛli ŋɔ dama di nyɛla yɛlimaŋli.

Christine Amanpour maŋmaŋ nyɛla ŋun daa suhi salo ni bɛ di galimi Buduong, bɛ bolimi la tiŋgbani zuɣulan Nana Akufo-Addo miniGender Minister Otiko Afisa Djaba ka bɛ ti sɔŋ o. Amanpour daa yɛliya , " m-borimi ni yi nya  Moesha's yɛlimaŋli ni o ni mali soli ni yɛli vuhi ka tooi yɛli lala yɛltɔɣili ŋɔ. Di niŋ ma lahiʒibu ni din bɔŋɔ ni ti Accra maa, fɔŋ shɛli din mi bomma mini nyamma zaŋ kpa siyaasa tali polo."

Di nyaaŋa Buduong nyɛla ŋun daa yina n-ti tim sandaana.

## Arguments surrounding controversy
Niriba pam nyɛla ban daa yɛli ni Buduong's yɛlyɔɣa li ŋɔ daliri nyɛla patriarchy biɛhi shɛli din be Ghana.

Amanpor nyɛla ŋun daa niŋ Ghana nima doo so lala vihigu shɛli Buduong ni daa niŋ ŋɔ. O nyɛla ŋun daa yɛli ni o nyɛla ŋun niŋdi o paɣa yɛlibora n-tiri dama o nyɛla ŋun mali liɣiri dizuɣu ninvuɣ shɛba ban liɣiri pam nyɛla ban ni tooi kpaɣi paɣa bɔbugu. Amaa o daa bi nya labisiri biɛri ni o lala yɛltɔɣa ŋɔ. Niriba pam nyɛla ban daa yɛli ni double standard nya bɛ sihi ni yu shɛli.

## Charity works
Moesha Foundation puuni, o nyɛla ŋun daa di o dɔɣi dabisi chuɣu din daa pahiri pihita yini ka ni shikuru zaŋ n-ti Billaw Basic School din be Upper East Region, ni ka o tiŋ'dɔɣiri li be. O nyɛla ŋun daa ti shikuru baagi nima, buku nima n-ti pahi din kam be bɔhimbu ni.

## Sinii nima
Kpɛrikpɛrita ŋɔ nyɛla ŋun yina sinii nima ni pam o sinii tuma ni . Lahabali din yina IMDb wuhiya ni kpɛrikpɛrita ŋɔ nyɛla ŋun mali "credite" nima ayobu. Moesha Boduong's sinii nima nyɛ din doli na ŋɔ:

* *Swagger Babes (2012) - Winnie*
* *A sting in a tale as waitress (2009) - Waitress*
* *Grey dawn as Betty (2015) - Betty*
* *The Hero: service to humanity (2017) - Miss Dwomoh*
* *Apples and Bananas (2018)*
* *Akwaaba (2019)*
* *The Inner Woman (2019)*
* *Baby Mama (2019) - Ellen*
* *Away Bus (2019) - Anita*
* *Galamsey: Enemies Are Not God (2022)*

## Kundivihira

* http://www.pulse.com.gh/bio/moesha-boduong-id4984861.html 
* http://www.pulse.com.gh/entertainment/celebrities/ghanaians-actress-18-things-you-should-know-about-moesha-boduong-id7208005.html 

## External links
*